# Antares (coet)

Antares, conegut al principi del seu desenvolupament com a Taurus II, és un sistema de llançament d'un sol ús desenvolupat per Orbital Sciences Corporation. Fou dissenyat per llançar càrregues útils de massa fins a 5000 kg en òrbita terrestre baixa, va realitzar el seu vol inaugural el 21 d'abril de 2013. El disseny inclou el llançament de la nau espacial Cygnus a l'Estació Espacial Internacional com a part dels programes COTS i CRS de la NASA, l'Antares és el coet més gran operat per Orbital Sciences.
La NASA va guardonar a Orbital amb un contracte de Commercial Orbital Transportation Services (COTS) en el 2008 per demostrar el lliurament de càrregues a l'Estació Espacial Internacional. Per a aquestes missions del COTS, Orbital té la intenció d'utilitzar l'Antares per llançar la seva nau espacial Cygnus. A més a més, l'Antares competirà en missions petites i mitjanes. El 12 de desembre de 2011, Orbital Sciences va canviar el nom del vehicle de llançament a "Antares" de la seva designació anterior de Taurus II, en nom de l'estrella del mateix nom.

## Disseny

L'Antares combina etapes i components de coets anteriors:
* La primera etapa és fabricada per l'empresa ucraïnesa Yuzhmash i és una evolució del disseny soviètic emprat en el vehicle de llançament Zenit. Quatre d'aquests coets formaven els coets acceleradors de la nau espacial Enérguia, la resposta soviètica al Transbordador Espacial dels Estats Units.
* La segona etapa és de propulsió sòlida i fabricada per Northrop Grumman (anteriorment Orbital ATK).

## Llançaments

En aquesta llista s'inclou únicament les missions relativament properes; s'han planejat més missions que les enumerades a continuació. El primer dígit del número de versió es refereix a la d'un sol nucli de la primera etapa, que sempre serà una. El segon dígit es refereix a la segona etapa: 1 utilitzat pel Castor 30A, 2 pel Castor 30B, i 3 pel Castor 30XL. El tercer dígit es refereix a la tercera etapa. 0 declara que no s'utilitza cap tercera etapa, 1 representa BTS i 2 representa l'etapa Star 48.
| # | Nom de la missió | Versió | Càrrega | Data | Resultat | Comentaris |
| 1 | Antares A-ONE | 110 | Cygnus Mass Simulator Dove 1 PhoneSat x3 | 21 d'abril de 2013 | Reeixit | Prova de vol de l'Antares |
| 2 | COTS Demo | 110 | Cygnus 1 | Juny del 2013 | | Primera missió Cygnus |
| 3 | CRS Orb-1 | 120 | Cygnus 2 | 2013 | | Primera missió Cygnus Cargo Resupply (CRS), primer llançament de l'Antares en utilitzar el tram superior Castor 30B |
| 4 | CRS Orb-2 | 120 | Cygnus 3 | 2013 | | |
| 5 | CRS Orb-3 | 130 | Cygnus 4 | 2013 | | Primer llançament de l'Antares en utilitzar el tram superior Castor 30XL |
| 6 | CRS Orb-4 | 130 | Cygnus 5 | A principis de 2014 | | Primera missió millorada del Cygnus |

## Vegeu també

* Coet Taurus, també d'OSC
* Falcon 9, de SpaceX

## Referències

* ↑ «Orbital Reschedules Antares A-ONE Mission for April 20». http://www.orbital.com/.+[Consulta: 19 abril 2013].
* ↑ Aviation Week and Space Technology, Feb. 25, 2008, p. 22
* ↑ «Orbital Selects "Antares" as Permanent Name for New Rocket Created by the Taurus II R&D Program».
* ↑ «The successful launch of the Antares LV». Yuzhmash. [Consulta: 28 novembre 2020].
* ↑ Zak, Anatoly. «Origin of the Zenit rocket». Russian Space Web. [Consulta: 28 novembre 2020].
* 1 2 3 4 5 6 7 Bergin, Chris. «Space industry giants Orbital upbeat ahead of Antares debut». NasaSpaceflight (not affiliated with NASA), 22-02-2012. [Consulta: 29 març 2012].
* ↑ «Antares Cold Flow Testing Begins and Antares A-ONE Gets All Dressed Up». Orbital.com, 01-12-2012. [Consulta: 5 març 2013].
* ↑ Roberts, Jason. «Northrop Grumman Commercial Resupply Launch», 30-03-2015. [Consulta: 28 desembre 2021].
* ↑ «Spaceflight Now – Tracking Station – Worldwide launch schedule», 02-11-2012. [Consulta: 20130315].
* ↑ «Orbital Antares/Cygnus Updates». Orbital Sciences Corporation. [Consulta: 19 abril 2013].